TEKST ZAKONA O IZMJENAMA I DOPUNAMA

O

ZAKONA O REPROGRAMU PORESKIH POTRAŽIVANJA

VERZIJA I

**Član 1**

U Zakonu o reprogramu poreskih potraživanja („Sl.list CG“, b. 145/21), u članu 2 u stavu 1 u alineji 4, poslije riječi: -promet nepokretnosti“ dodaju se riječi: „utvrđenog do 1. januara 2024.godine“.

**Obrazloženje:**

Članom 2 stav 1 alineja 4 propisano je:

„Poreskim potraživanjem, u smislu ovog zakona, smatraju se dospjela, a neplaćena poreska i neporeska potraživanja poreskog dužnika nastala po osnovu: 1) poreza na: - promet nepokretnosti ,”.

Dopuna se predlaže radi usklađivanja sa članom 2 Zakona o porezu na promet nepokretnosti kojim je taj porez utvrđen kao prihod budžeta jedinice lokalne samouprave i Egalizacionog fonda u srazmjeri 80:20 počev od 01. januara 2024.god, te nakon ovog roka ne može biti predmet reprograma fizičkih i pravnih lica iz člana 3 stav 1 ovog zakona.

**Član 2**

U članu 3 u stavu 1 poslije riječi: „pravno lice,“ dodaju se riječi: „i jedinica lokaalne samouprave“.

Stav 2 tačka 1, briše se.

**Obrazloženje:**

Članom 3 stav 2 tačka 1 tog zakona propisano je:

*„Poreski dužnik je fizičko, odnosno pravno lice, koji do dana objavljivanja javnog poziva iz člana 6 ovog zakona ima dospjela, a neplaćena poreska potraživanja.*

*Poreskim dužnikom, u smislu stava 1 ovog člana, ne smatra se: 1) Glavni grad, Prijestonica, opština i opština u okviru Glavnog grada;”*

Opštine kao poreski dužnici su navedenim odredbama uskraćene za pravo reprograma koje zakon utvrđuje svim ostalim subjektima, pravnim i fizičkim licima, uključujući i privredna društva i ustanove čiji je osnivač opština. To znači da su uskraćene i za pravo na otpis kamata u slučaju redovnog izmirivanja reprogramiranih poreskih obaveza iz člana 9 stav 3 tog zakona.

Tako opštine svoje poreske dugove nastale do 2015. godine (u koje su uključeni i dugovi njihovih privrednih društava i ustanova), otplaćuju u ratama na osnovu posebnog ugovora sa Ministarstvom finansija i uz obavezu plaćanja kamata čak i u slučaju kad redovno izmiruju sve ugovorene obaveze.

Opštine su takođe izuzete iz režima Zakona o otpisu kamate na dospjele poreske obaveze zaključno sa 31. decembrom 2024.god. taj zakon upućuje na Zakon o reprogramu poreskih potraživanja.

Isključene su i iz režima odlaganja naplate poreskih i neporeskih potraživanja koje se za različite periode vrši na osnovu Uredbi Vlade („Sl.list CG”, br..........) čiji je pravni osnov sadržan u članu 12 stav 1 Zakona o budžetu i fiskalnoj odgovornosti („Sl.list CG, br. 57/18).

Predloženim brisanjem člana 3 stava 2 tačka 1 ovog zakona opštinama kao poreskim dužnicima bi se omogućilo ostvarivanje prava na reprogram, pa samim tim i na otpis kamata u skladu sa članom 9 stav 3 ovog zakona, uz određene razlike u uslovima i načinu ostvarivanja tog prava predložene ovom inicijativom koje proizilaze iz njihovog specifičnog pravnog statusa i funkcija koje obavljaju u skladu sa Ustavom Crne Gore.

**Član 3**

Poslije člana 4 dodaje se novi član koji glasi:

„Član 4a

Izuzetno, kada je poreski dužnik jedinica lokalne samouprave, reprogram poreskog potraživanja vrši se na osnovu:

- finansijskih pokazatelja za poslednjih pet godina,

-pregleda ugovorenih obaveza jedinice lokalne samouprave na dan podnošenja zahtjeva za reprogram koje dospijevaju za naplatu u roku utvrđenom u predlogu reprograma i

-pregleda spornih potraživanja i dugovanja jedinice lokalne samouprave koja mogu dospjeti za naplatu u roku utvrđenom u predlogu reprograma sa procjenom ishoda.

Reprogram iz stava 1 ovog člana obuhvata:

1. Jednokratnu uplatu do 10% od ukupnog iznosa poreskog potraživanja utvrđenog rješenjem o reprogramu poreskog potraživanja,
2. Odlaganje plaćanja poreskog potraživanja do 120 jednakih mjesečnih rata i
3. Otpis kamate u vezi sa poreskim potraživanjem.”

**Obrazloženje:**

Članom 4 stav 1 propisano je:

*„Reprogram poreskog potraživanja poreskog dužnika obuhvata:*

*1) jednokratnu uplatu od 10% od ukupnog iznosa poreskog potraživanja utvrđenog rješenjem o reprogramu poreskog potraživanja;*

*2) odlaganje plaćanja poreskog potraživanja do 60 jednakih mjesečnih rata; i*

*3) otpis kamate i troškova postupka u vezi sa poreskim potraživanjem.”*

Uslovi koji se tiču propisanog procenta jednokratne uplate i broja mjesečnih rata su predloženom dopunom prilagođeni visini duga i realnim mogućnostima jedinica lokalne samouprave. Oni se utvrđuju u svakom pojedinačnom slučaju na osnovu finansijskih pokazatelja poslovanja jedinice lokalne samouprave za poslednjih pet godina, pregleda ugovorenih obaveza i pregleda spornih potraživanja i dugovanja jedinice lokalne samouprave koji dospijevaju, odnosno mogu dospjeti za naplatu u roku reprograma.

Povoljniji uslovi reprograma za jedinicu lokalne samouprave proizilaze iz javnog interesa za obezbjeđenje finansijskih sredstava neophodnih za ostvarivanja njenih funkcija (obaveze utvrđene zakonom, odlukama skupštine opštine kao i ugovorene i druge obaveze, naročito prema privrednim društvima čiji je osnivač i sl.). Funkcije jedinice lokalne samouprave utvrđene su Ustavom, zakonom i ratifikovanom Evropskom poveljom o lokalnoj samoupravi koja ima jaču pravnu snagu od zakona a kojom je u članu 9 stav 1, 2, 4 i 6 propisano:

„1. Lokalne vlasti imaju pravo, u okviru nacionalne ekonomske politike, na adekvatna finansijska sredstva kojima mogu slobodno da raspolažu u okviru svojih ovlašćenja.

2. Finansijska sredstva lokalnih vlasti, biće srazmjerna odgovornostima utvrđenim ustavom i zakonom.

4. Finansijski sistemi, na kojima se zasnivaju sredstva kojma raspolažu lokalne vlasti, biće dovoljno raznovrsni i prilagodljivi kako bi im omogućili da se u što većoj mjeri usklade sa stvarnim promjenama troškova u obavljanju svojih poslova.

6. Lokalne vlasti biće konsultovane na odgovarajući način, o tome kako da im se dodjeljuju preraspoređena sredstva.”

Stoga se predloženom odredbom stvaraju uslovi da ukupni mjesečni rashodi po osnovu reprograma i tekućih obaveza jedinice lokalne samouprave po osnovu poreza i doprinosa ne ugroze održivo ostvarivanje njenih funkcija.“

**Član 4**

U članu 6 poslije stava 1 dodaje se novi stav 2 koji glasi:

„Izuzetno od odredbe stava 1 ovog člana, javni poziv za reprogram poreskog potraživanja jedinice lokalne samouprave koje je dospijelo do 31. decembra 2024.god. Ministarstvo objavljuje do .............2024. godine na način propisan u stavu 2 ovog člana.”

Dosadašnji stav 2 postaje stav 3.

**Obrazloženje:**

Članom 6 propisano je:

*„Javni poziv za reprogram poreskog potraživanja organ državne uprave nadležan za poslove finansija (u daljem tekstu: Ministarstvo) objavljuje do 20. aprila 2022. godine, u jednom dnevnom štampanom mediju koji se distribuira na teritoriji Crne Gore i internet stranici Ministarstva.*

*Javnim pozivom određuje se rok za podnošenje zahtjeva za reprogram poreskog potraživanja koji ne može biti kraći od 45 dana od dana objavljivanja javnog poziva.”*

Predloženom dopunom ovog člana pravi se izuzetak u pogledu datuma objavljivanja javnog poziva za reprogram poreskog potraživanja kada su u pitanju jedinice lokalne samouprave kao posebna kategorija poreskih dužnika različitog od datuma javnog poziva propisanog ovim zakonom za ostale pravne subjekte.

**Član 5**

U članu 7 poslije stava 2 dodaju se dva nova stava koja glase:

„Izuzetno od stava 2 ovog člana, jedinica lokalne samouprave, uz zahtjev za reprogram poreskog potraživanja, dostavlja dokaze iz člana 4a stav 1 ovog zakona.

U slučaju kada reprogram jedinice lokalne samouprave obuhvata i poresko potraživanje prema privrednim društvima i ustanovama čiji je osnivač, prilaže se i ugovor kojim su regulisani njihovi međusobni odnosi u pogledu reprograma.”

**Obrazloženje:**

Predloženim članim 7a reguliše se specifična dokumentacija koju je jedinica lokalne samouprave dužna da priloži uz zahtjev za reprogram u skladu sa članom 4a stav 1 radnog teksta ovog zakona, uključujući i ugovor kojim se uređuju odnosi sa privrednim društvima i ustanovama čije poreske dugove eventualno preuzima radi reprograma. Na osnovu te dokumentacije poreski organ moći će da objektivno procjeni njen finansijski kapacitet i utvrdi procenat jednokratne uplate, broj i visinu mjesečnih rata u iznosu koji neće ugroziti ostvarivanje funkcija jedinice lokalne samouprave.

**Član 6**

U članu 8 u stavu 1 poslije riječi: „stav 2” dodaju se riječi:”i 3”.

U stavu 2 u tački 3 riječi: „do 10%”, brišu se.”

Poslije stava 2 dodaju se dva nova stava koja glase:

„Izuzetno, rješenje o reprogramu jedinice lokalne samouprave kojoj je odložena naplata poreskih potraživanja u skladu sa posebnim ugovorom koji je zaključen sa organom državne uprave nadležnim za poslove finansija, iznos poreskog potraživanja iz stava 2 tačka 1 ovog člana uvećava se za glavni dug iz tog ugovora na dan donošenja rješenja i preračunava na rate u skladu sa članom 4a stav 2 tačka 2 ovog zakona a kamata na glavni dug obračunata u skladu sa tim ugovorom na dan donošenja rješenja o reprogramu poreskog potraživanja iskazuje se u rješenju u nominalnom iznosu.

U slučaju iz stava 3 ovog člana, ugovor prestaje da važi danom donošenja rješenja.

**Obrazloženje:**

Članom 8 stav 1, stavom 2 tačka 1 i tačka 3 propisano je:

*„Poreski organ je dužan da donese rješenje o reprogramu poreskih potraživanja u roku od 60 dana od dana isteka roka za podnošenje zahtjeva za reprogram poreskog potraživanja iz člana 6 stav 2 ovog zakona.*

*Rješenje iz stava 1 ovog člana sadrži:*

*1) iznos poreskog potraživanja na dan objavljivanja javnog poziva;*

*2) pojedinačne iznose kamate i troškova postupka u vezi sa poreskim potraživanjem;*

*3) iznos jednokratne uplate od 10% od ukupnog iznosa poreskog potraživanja utvrđenog rješenjem o reprogramu poreskog potraživanja u roku od deset dana, od dana donošenja rješenja;*

*4) broj i iznos mjesečnih rata i njihovo dospijeće;*

*5) rokove za plaćanje iznosa poreskog potraživanja utvrđenog rješenjem i izmirivanje tekućih obaveza po osnovu javnih prihoda.”*

Predloženim dopunama u stavu 1 i 2 vrše se neophodna upodobljavanja vezana za poseban javni poziv za reprogram poreskih potraživanja za jedinice lokalne samouprave i za posebne uslove reprograma u odnosu na jednokratnu uplatu koja se u ovom slučaju ne utvrđuje u fiksnom procentu već zavisi od visine potraživanja i finansijskih kapaciteta svake jedinice lokalne samouprave pojedinačno.

Novim stavom 3 i 4 uvode se u zakonski režim ugovori o reprogramu poreskih potraživanja koje su određene jedinice lokalne samouprave potpisale sa Ministarstvom finansija za poresko potraživanje dospjelo do 2015.god. Potraživanje koje je predmet reprograma jedinice lokalne samouprave uvećalo bi se za glavni dug iz tog ugovora pa bi se tako utvrđen ukupan iznos potraživanja podijelio na rate. Obračunata kamata po ugovoru iskazala bi se posebno u rješenju o reprogramu u nominalnom iznosu i na istu bi se primjenila odredba člana 9 stav 3 ovog zakona u slučaju redovnog izmirenja rata.

**Član 7**

U članu 10 u tački 3 u alineji 1, poslije riječi „nepokretnosti” dodaju se riječi: „do 1. januara 2024.god.”

**Obrazloženje:**

Članom 10 tačka 3 alineja 1 propisano je:

*„Sredstva koja je poreski dužnik uplatio na osnovu rješenja iz člana 8 ovog zakona uplaćuju se prema sljedećem redosljedu: - porez na promet nepokretnosti.”*

Razlozi za brisanje ove alineje sadržani su u obrazloženju člana 1 ovih izmjena i dopuna.

**Član 8**

Poslije člana 11 dodaje se novi član koji glasi:

„Član 11a

Izuzetno od odredbe člana 11 ovog zakona, ako poreski dužnik jedinica lokalne samouprave ne plati dvije uzastopne rate, pripadajuća kamata na iznos neplaćenih rata uvećava se za srazmjeran dio kamate iz člana 8 stav 3 ovog zakona i za tako utvrđen ukupan iznos poreskog potraživanja poreski organ pokreće postupak prinudnog izvršenja“.

**Obrazloženje:**

Članom 11 propisano je:

*„Poreski organ će ukinuti rješenje o reprogramu poreskog potraživanja, ako poreski dužnik:*

*1) ne izvrši jednokratnu uplatu od 10% od ukupnog iznosa poreskog potraživanja utvrđenog rješenjem o reprogramu poreskog potraživanja u roku od deset dana, od dana donošenja rješenja;*

*2) ne plaća redovno mjesečne rate u skladu sa rješenjem o reprogramu poreskog potraživanja;*

*3) u periodu za koji je odobren reprogram poreskog potraživanja ne izmiruje redovno tekuće obaveze u skladu sa zakonom.*

*U slučaju iz stava 1 ovog člana, poresko potraživanje utvrđeno rješenjem o reprogramu poreskog potraživanja uvećava se za pripadajuću kamatu od dana njegovog nastanka u skladu sa zakonom kojim se uređuje poreski postupak, a poreski organ će, po službenoj dužnosti, pokrenuti postupak prinudnog izvršenja u skladu sa zakonom kojim se uređuje naplata i kontrola poreza i drugih dažbina.*

*Ako se naplata poreskog potraživanja ne može izvršiti prinudnim izvršenjem, poreski organ će podnijeti predlog za pokretanje stečajnog postupka poreskog dužnika.”*

Navedena odredba je neprimjenjljiva kada su u pitanju jedinice lokalne samouprave.

TEKST ZAKONA O IZMJENAMA I DOPUNAMA

O

ZAKONA O REPROGRAMU PORESKIH POTRAŽIVANJA

VERZIJA II

(posebno poglavlje za reprogram opštine)

**Član 1**

U Zakonu o reprogramu poreskih potraživanja („Sl.list CG“, b. 145/21), u članu 2 u stavu 1 u alineji 4, poslije riječi: -promet nepokretnosti“ dodaju se riječi: „utvrđenog do 1. januara 2024.godine“.

**Obrazloženje:**

Članom 2 stav 1 alineja 4 propisano je:

„Poreskim potraživanjem, u smislu ovog zakona, smatraju se dospjela, a neplaćena poreska i neporeska potraživanja poreskog dužnika nastala po osnovu: 1) poreza na: - promet nepokretnosti ,”.

Dopuna se predlaže radi usklađivanja sa članom 2 Zakona o porezu na promet nepokretnosti kojim je taj porez utvrđen kao prihod budžeta jedinice lokalne samouprave i Egalizacionog fonda u srazmjeri 80:20 počev od 01. januara 2024.god, te nakon ovog roka ne može biti predmet reprograma fizičkih i pravnih lica iz člana 3 stav 1 ovog zakona.

**Član 2**

U članu 3 u stavu 1 poslije riječi: „pravno lice,“ dodaju se riječi: „i jedinica lokalne samouprave (u daljem tekstu: opština)“.

Stav 2 tačka 1, briše se.

**Obrazloženje:**

Članom 3 stav 2 tačka 1 tog zakona propisano je:

*„Poreski dužnik je fizičko, odnosno pravno lice, koji do dana objavljivanja javnog poziva iz člana 6 ovog zakona ima dospjela, a neplaćena poreska potraživanja.*

*Poreskim dužnikom, u smislu stava 1 ovog člana, ne smatra se: 1) Glavni grad, Prijestonica, opština i opština u okviru Glavnog grada;”*

Opštine kao poreski dužnici su navedenim odredbama uskraćene za pravo reprograma koje zakon utvrđuje svim ostalim subjektima, pravnim i fizičkim licima, uključujući i privredna društva i ustanove čiji je osnivač opština. To znači da su uskraćene i za pravo na otpis kamata u slučaju redovnog izmirivanja reprogramiranih poreskih obaveza iz člana 9 stav 3 tog zakona.

Tako opštine svoje poreske dugove nastale do 2015. godine (u koje su uključeni i dugovi njihovih privrednih društava i ustanova), otplaćuju u ratama na osnovu posebnog ugovora sa Ministarstvom finansija i uz obavezu plaćanja kamata čak i u slučaju kad redovno izmiruju sve ugovorene obaveze.

Opštine su takođe izuzete iz režima Zakona o otpisu kamate na dospjele poreske obaveze zaključno sa 31. decembrom 2024.god. taj zakon upućuje na Zakon o reprogramu poreskih potraživanja.

Isključene su i iz režima odlaganja naplate poreskih i neporeskih potraživanja koje se za različite periode vrši na osnovu Uredbi Vlade („Sl.list CG”, br..........) čiji je pravni osnov sadržan u članu 12 stav 1 Zakona o budžetu i fiskalnoj odgovornosti („Sl.list CG, br. 57/18).

Predloženim brisanjem člana 3 stava 2 tačka 1 ovog zakona opštinama kao poreskim dužnicima bi se omogućilo ostvarivanje prava na reprogram, pa samim tim i na otpis kamata u skladu sa članom 9 stav 3 ovog zakona, uz određene razlike u uslovima i načinu ostvarivanja tog prava predložene ovom inicijativom koje proizilaze iz njihovog specifičnog pravnog statusa i funkcija koje obavljaju u skladu sa Ustavom Crne Gore.

**Član 3**

U članu 10 u tački 3 u alineji 1, poslije riječi „nepokretnosti” dodaju se riječi: „do 1. januara 2024.god.”

**Obrazloženje:**

Članom 10 tačka 3 alineja 1 propisano je:

*„Sredstva koja je poreski dužnik uplatio na osnovu rješenja iz člana 8 ovog zakona uplaćuju se prema sljedećem redosljedu: - porez na promet nepokretnosti.”*

Razlozi za brisanje ove alineje sadržani su u obrazloženju člana 1 ovih izmjena i dopuna.

**Član 4**

Poslije člana 12 dodaje se podnaslov: „Reprogram poreskog potraživanja opštine” i ......novih članova koji glase:

„Član 12a